Варламова Парасковья Дмитриевна

Варламова Парасковья (Прасковья) Дмитриевна — Умсуура (төр. тохсунньу 25 1990, Матта, Мэҥэ-Хаҥалас улууһа) — саха ырыаһыта, Саха Өрөспүүбүлүкэтин судаарыстыбынай эстрада тыйаатарын артыыһа, СӨ култууратын отличнига.

2009 сыллаахтан муусуканан дьарыктанар уонна ырыаһытынан үлэлиир. 2021 сыллаахха маҥнайгы альбомун «Күһүнү» таһаарбыта.

Turkvision-2020 ырыа күрэһин кыттыылааҕа, 204 бааллаах иккис миэстэ. Онно кини «Мосхоҕоллор» диэн рок-ырыаны кытта барбыта, бу ырыаны Умсуура убаайа — Семен Ченяев суруйбута. Умсуура бу күрэскэ Саха сирин саамай үчүгэй түмүгүн ситиспитэ.

 Олоҕо 
Парасковья Маттаҕа, Мэҥэ-Хаҥалас улууһугар Марфа Петровна уонна Дмитрий Павлович Ченяевтар дьиэ-кэргэттэригэр төрөөбүтэ. Киниэхэ бииргэ төрөөбүттэригэр 3 уол уонна кини, соҕотох кыыс.

Е. Д. Кычкин аатынан Матта орто оскуолатын бүтэрбитэ, түөрт уонна биэс сыаналарга үөрэнэн баран.

2009 сыллааха музыканан дьарыктанан саҕалаабыта. Бастаан Семён Ченянов диэн кини быраата киниэхэ музыка оҥоһуутугар көмөлөспүтэ.

2017 сыллаахха кини икки сахалыы премияҕа кыттыбыта: «Саҥа ырыа» уонна «Этигэн хомус». Ол кэнниттэн кинини Эллэй Васильев көрбүтэ, кини музыкальнай продюсера буолбута.

2020 сыллаахха Turkvision-2020 ырыа күрэҕигэр кыттыыны ылбыта. Онно 204 бааллаах иккис миэстэни ситиспитэ уонна 24 тыһ. түрк лиратын (2580 евро) кыайбыта.

2021 сыллаахха бастакы студийнай альбомун таһаарбыта, «Күһүн» диэн ааттаабыта.

2023 сыллаахха, «Сэргэлээх уоттара» диэн култуура дьиэтигэр, маҥнайгы сольнай концертын ыыппыта.

 Дискография 

 Альбомнар 
+АатаИнформация«Күһүн» Тахсыыта: 2021 сыл
 Формат: стриминг-сыһыарыылар

 Ырыалар 
+АатаИнформация«Тиийиэҕим эдэр саас кэhиилээх (feat. Дьиҥнээх)» Тахсыыта: 2024 сыл
 Формат: стриминг-сыһыарыылар«Дьахтар диэн - ТАҤАРА» Тахсыыта: 2025 сыл
 Лейбл: Yakutian Stars Entertaiment
 Формат: стриминг-сыһыарыылар«Табаһыт ырыата» Тахсыыта: 2025 сыл
 Лейбл: ElleyProd
 Формат: стриминг-сыһыарыылар

 Быһаарыылар 

Категория:Саха ырыаһыттара
Категория:1990 сыллаахха төрөөбүттэр
Категория:Мэҥэ-Хаҥалас улууһугар төрөөбүттэр